CELEX: 62008TN0043
Language: el
Date: 2008-01-24 00:00:00
Title: Υπόθεση T-43/08: Προσφυγή της 24ης Ιανουαρίου 2008 — Shetland Islands Council κατά Επιτροπής

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/36
            
         Προσφυγή της 24ης Ιανουαρίου 2008 — Shetland Islands Council κατά Επιτροπής
   (Υπόθεση T-43/08)
   (2008/C 92/72)
   Γλώσσα διαδικασίας: η αγγλική
   Διάδικοι
   
      Προσφεύγον: Shetland Islands Council (εκπρόσωποι: E. Whiteford, Barrister, R. Murray, Solicitor και R. Thompson, QC)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Το προσφεύγον ζητεί από το Πρωτοδικείο:
   
               —
            
            
               να ακυρώσει τα άρθρα 3, 4 και 5 της προσβαλλομένης αποφάσεως, και
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Το προσφεύγον είναι δημόσια αρχή που κατέβαλε χρηματικά ποσά σε επιχειρήσεις του τομέα της αλιείας στο πλαίσιο δύο γενικών μέτρων ενισχύσεως, της «Ενισχύσεως της βιομηχανίας αλιεύσεως και μεταποιήσεως» και της «Ενισχύσεως της βιομηχανίας ιχθυοκαλλιέργειας», τα οποία αφορούν διάφορα είδη ενισχύσεων. Η Επιτροπή έκρινε ότι η ενίσχυση που χορήγησε το Ηνωμένο Βασίλειο βάσει του «Καθεστώτος ενισχύσεων για τη βελτίωση των εργοστασίων μεταποιήσεως αλιευμάτων» δεν ήταν συμβατή με την κοινή αγορά, όσον αφορά ποσό 92 007 GBP (βρετανικών λιρών στερλινών), το οποίο καταβλήθηκε σε δόσεις στις 13 Αυγούστου 1997, στις 7 Ιανουαρίου 1999, στις 25 Φεβρουαρίου 1999, στις 10 Δεκεμβρίου 1999, στις 19 Ιανουαρίου 2001 και στις 15 Δεκεμβρίου 2004.
   Με την προσφυγή του, το προσφεύγον ζητεί, βάσει του άρθρου 230 ΕΚ, τη μερική ακύρωση της αποφάσεως C 38/2006 (πρώην NN 93/2005) της Επιτροπής, της 13ης Νοεμβρίου 2007, σχετικά με το «Καθεστώς ενισχύσεων για τη βελτίωση των εργοστασίων μεταποιήσεως αλιευμάτων» που ισχύει στο Ηνωμένο Βασίλειο. Ειδικότερα, το προσφεύγον ζητεί την ακύρωση των άρθρων 3, 4 και 5 της προσβαλλομένης αποφάσεως, για τον λόγο ότι η Επιτροπή υπέπεσε σε πλάνη κρίνοντας ότι η ανάκτηση των ενισχύσεων που χορηγήθηκαν είναι συμβατή με:
   
               1)
            
            
               το άρθρο 14, παράγραφος 1, του Κανονισμού (ΕΚ) 659/1999 του Συμβουλίου (1) και
            
         
               2)
            
            
               τις γενικές αρχές της ασφάλειας δικαίου, της προστασίας της δικαιολογημένης εμπιστοσύνης και της ίσης μεταχειρίσεως.
            
         
      (1)  Κανονισμός (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (ΕΕ L 83, σ. 1).